CELEX: 31984S1563
Language: el
Date: 1984-06-05 00:00:00
Title: Απόφαση αριθ. 1563/84/ΕΚΑΧ της Επιτροπής της 5ης Ιουνίου 1984 για αναστολή της επιβολής οριστικού δασμού αντιντάμπινγκ στις εισαγωγές πλήρων ράβδων οπλισμού για τσιμέντο ή σκυροκονίαμα καταγωγής Ισπανίας

Avis juridique important

|

31984S1563

Απόφαση αριθ. 1563/84/ΕΚΑΧ της Επιτροπής της 5ης Ιουνίου 1984 για αναστολή της επιβολής οριστικού δασμού αντιντάμπινγκ στις εισαγωγές πλήρων ράβδων οπλισμού για τσιμέντο ή σκυροκονίαμα καταγωγής Ισπανίας  

Επίσημη Εφημερίδα αριθ. L 150 της 06/06/1984 σ. 0015 - 0015

***** ΑΠΟΦΑΣΗ αριθ. 1563/84/ΕΚΑΧ ΤΗΣ ΕΠΙΤΡΟΠΗΣ  της 5ης Ιουνίου 1984  για αναστολή της επιβολής οριστικού δασμού αντιντάμπινγκ στις εισαγωγές πλήρων ράβδων οπλισμού για τσιμέντο ή σκυροκονίαμα καταγωγής Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της αμύνης κατά των εισαγωγών από χώρες μη μέλη της Ευρωπαϊκής Κοινότητας Άνθρακα και Χάλυβα, που αποτελούν αντικείμενο ντάμπινγκ ή επιδοτήσεων (1), όπως τροποποιήθηκε τελευταία από τη σύσταση αριθ. 3025/82/ΕΚΑΧ (2), και ιδίως τα άρθρα 12 και 16,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται στην εν λόγω σύσταση,  Εκτιμώντας ότι:  Η Επιτροπή άρχισε στις 5 Νοεμβρίου 1983 διαδικασία αντιντάμπινγκ όσον αφορά τις εισαγωγές πλήρων ράβδων οπλισμού για τσιμέντο ή σκυροκονίαμα καταγωγής Ισπανίας· ότι η Επιτροπή επέβαλε, με την απόφαση αριθ. 295/84/ΕΚΑΧ (3), οριστικό δασμό αντιντάμπινγκ στις εν λόγω εισαγωγές.  Από τότε, η Κοινότητα υπέγραψε με την Ισπανία διακανονισμό για το εμπόριο προϊόντων σιδήρου και χάλυβα συμπεριλαμβανομένων των πλήρων ράβδων οπλισμού για τσιμέντο ή σκυροκονίαμα.  Λαμβάνοντας υπόψη τον εν λόγω διακανονισμό, η Επιτροπή θεωρεί ενδεδειγμένη την αναστολή του οριστικού δασμού αντιντάμπινγκ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Αναστέλλεται η εφαρμογή του οριστικού δασμού αντιντάμπινκ που έχει επιβληθεί με την απόφαση αριθ. 295/84/ΕΚΑΧ στις εισαγωγές πλήρων ράβδων οπλισμού για τσιμέντο ή σκυροκονίαμα καταγωγής Ισπανίας, για τις εισαγωγές που πραγματοποιούνται από τις 6 Ιουνίου 1984.  Άρθρο 2  Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 5 Ιουνίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. L 33 της 4. 2. 1984, σ. 15.